section_heading: Radnja
paragraph_text: Arthur Dent, Ford Perfect, Trillian i Zaphod Beeblebrox napuštaju planet Magratheju, ali ih napadaju Vogonci. Pokušaj bijega je onemogućen jer je Arthur previše opteretio računalo zahtjevom za šalicu čaja. Zaphod dobije ideju održati seansu da bi prizvao duha svojeg mrtvog djeda. Ovaj se pojavi te teleportira Marvina i Zaphoda na Ursa Minor Betu dok Arthur, Ford i Trillian ostanu u svemirskom brodu Zlatnom srcu, zamrznuti u vremenu. Zaphod i Marvin krenu tražiti izdavača Vodiča po galaktici Zarniwoopa. Kada uđu u zgradu da bi došli do njegova ureda, cijela zgrada biva oteta i odvedena na drugu planetu, Žablju zvijezdu B. Nakon raznih peripetija Zaphod pronalazi Zarniwoopa koji mu objasni da je ovo virtualni svemir koji je stvorio za Zaphoda koji je najvažnije biće svemira. Ispostavi se da je Zaphod imao smanjeno Zlatno srce cijelo vrijeme u svojem džepu. Zlatno se srce opet poveća u normalnu veličinu te se Zaphod opet sastane s Trillianom, Arthurom i Fordom. Zamole Zarniwoopa da ih transportira do restorana na kraju svemira Milliwaysa. Restoran je velika svemirska atrakcija jer se nalazi petsto sedamdeset i šest tisuća milijuna godina u budućnosti te stoga nudi gostima egzotičan pogled na posljednje sate svemira, prizor koji se stalno ponavlja za nove goste. Na jelovniku je životinja koja je programirana sama sebe ubiti da bi njezin odrezak nahranio goste.